Ваня Цветкова
Ваня Дойчева Цветкова (родена като Иванка Цветкова Иванова) е българска актриса.

Биография 
Ваня Цветкова е родена на 12 януари 1958 г. в София. Завършва актьорско майсторство във ВИТИЗ „Кръстьо Сарафов“ през 1980 г. в класа на Гриша Островски.

Работила е в Народен театър за младежта (1980).

В киното дебютира с филма „Служебно положение – ординарец“, но голяма популярност получава с филма на Христо Христов „Бариерата“ по романа на Павел Вежинов и печели награди от кинофестивалите във Варна и Москва. С участията си в касовите хитове на българското кино „Лавина“ (по книгата на Блага Димитрова) и „Комбина“ бързо се превръща във всенародна любимка. И в двата филма играе заедно с Иван Иванов.

Член на СБФД (1985).

Ваня Цветкова живее в Лас Вегас, САЩ със сина си и само от време на време идва в България. Все пак през 2004 Ваня Цветкова снима в София „Другият наш възможен живот“, през 2011 година се снима в телевизионния сериал „Седем часа разлика“, а през 2013 година в сериала „Фамилията“.

Има син Павел от каскадьора Пламен Дойчев.

Награди и отличия 
 Награда на СБФД „за женска роля“ на (Доротея) във филма „Бариерата“ (1979)
 Награда „за женска роля“ на (Доротея) във филма „Бариерата“ (Варна, 1980)
 Награда „за главна женска роля“ на (съпругата на Стоев) във филма „Адио, Рио“ (Карлово, 1989)

Театрални роли 
 „Дон Карлос“ (Фридрих Шилер) – Елизабет
 „Амадеус“ (Питър Шафър) – Констанца
 „Двуглавият орел“ (Жан Кокто) – Кралицата

Телевизионен театър 
 „Учителят“ (1989) (от Ст. Л. Костов, реж. Емил Капудалиев)
 „Криминална песен“ (1988) (Иван Радоев) – момичето
 „Нощта на славеите“ (1985) (В. Ежов)
 „Чаша вода“ (1985) (Йожен Скриб)
 „Разплата“ (1982) (Алфред дьо Вини)
 „Буря в тихо време“ (1981) (Кирил Василев)
 „Незавършена симфония“ (1978) (Божидар Божилов) – Мария

Филмография

Източници

Външни препратки 
 
  
  Ваня Цветкова в КиноПоиск
  Ваня Цветкова в Кино-Театр

Български актьори и актриси
Български театрални актьори и актриси
Възпитаници на НАТФИЗ
Родени в София